ముంబై: వస్తు సేవల పన్ను (జీఎస్టీ) శ్లాబుల్లో మార్పుపై ప్రధాని నరేంద్ర మోదీ చేసిన వ్యాఖ్యలపై బీజేపీ భాగస్వామ్య పార్టీ శివసేన చురకలు వేసింది. ఈ మార్పులు సరిపోవని పేర్కొంది. జీఎస్టీ మార్పుల వల్ల ముందే దీపావళి వచ్చిందంటూ ప్రధాని మోడీ చేసిన ప్రకటనపై శివసేన సుప్రీం ఉద్ధవ్ థాకరే కౌంటర్ ఇచ్చారు. 'ఇవెంత మాత్రం దీపావళి గిఫ్ట్లు కావు. మరిన్ని మార్పులు అవసరం' అని అన్నారు. పెట్రోల్ ధరలు ఇప్పటికీ ఎక్కువగానే ఉన్నాయని, ద్రవ్యోల్బణం కిందకు దిగి రాలేదని విమర్శించారు. జీఎస్టీ నిబంధనల్లో మార్పులకు ముందు వసూలు చేసిన సొమ్ములు తిరిగి ఇచ్చేయాలని ఆయన డిమాండ్ చేశారు. 'పన్ను శ్లాబ్లు తగ్గించినందుకు కేంద్ర ప్రభుత్వానికి ధన్యవాదాలు తెలుపుతున్నాను. అయితే ఇంతవరకూ వసూలు చేసిన సొమ్ములు తిరిగి ఇచ్చేస్తారా?' అని థాకరే ప్రశ్నించారు. గత ప్రభుత్వం నిర్ణయాలు తీసుకుని అమలు విషయంలో దృఢంగా వ్యవహరించేదని అన్నారు. ఇప్పుడు ప్రజల్లో అసంతృప్తిని దృష్టిలో ఉంచుకుని నిర్ణయాలు మార్చుకుంటున్నారనీ, గుజరాత్లో త్వరలో జరుగనున్న ఎన్నికలను దృష్టిలో ఉంచుకుని ఈ మార్పులు ప్రకటించారని అన్నారు. కాగా, జీఎస్టీ అమలును మూడు నెలల పాటు సమీక్షించి ఆ తర్వాతే జీఎస్టీ మండలి ఏకాభిప్రాయంతోనే శ్లాబ్లు మార్చామని, జీఎస్టీ కౌన్సిల్ తీసుకున్న నిర్ణయంతో ప్రజలకు దీపావళి ముందుగానే వచ్చిందంటూ ప్రధాని శనివారంనాడు ప్రకటించారు.
mumbai: vastu sevala pannu (gst) slaabullo maarpupai pradhaani narendra modii chesina vyaakhyalapai bgfa bhagaswamya party sivasena churakalu vesindi. ee maarpulu saripovani perkondi. gst maarpula valla munde deepaavali vachindantuu pradhaani mody chesina prakatanapai sivasena supreem uddhav thakare counter icharu. 'iventa maatram deepaavali giftlu kaavu. marinni maarpulu avasaram' ani annaru. petrol dharalu ippatikee ekkuvagaane unnaayani, dravyolbanam kindaku digi raledani vimarsinchaaru. gst nibandhanallo maarpulaku mundu vasulu chesina sommulu tirigi icheyaalani aayana demand chesaru. 'pannu slaablu tagginchinanduku kendra prabhutvaaniki dhanyavaadaalu teluputunnaanu. ayithe intavarakuu vasulu chesina sommulu tirigi ichestara?' ani thakare prasninchaaru. gatha prabhutvam nirnayaalu teesukuni amalu vishayamlo drudamgaa vyavaharinchaedani annaru. ippudu prajallo asantruptini drushtilo unchukuni nirnayaalu maarchukuntunnaaranii, gujaraatlo twaralo jaruganunna ennikalanu drushtilo unchukuni ee maarpulu prakatinchaarani annaru. kaga, gst amalunu moodu nelala paatu sameekshinchi aa tarvate gst mandali ekaabhipraayamtone slaablu marchamani, gst counsil teesukunna nirnayamtho prajalaku deepaavali mundugaane vachindantuu pradhaani sanivaaramnaadu prakatinchaaru.